Pressemeddelelse

Februar 2013

Ny leasingaftale fra Peugeot
- aflever kvit og frit efter 12 måneder

**Projektopgaver er i stigende grad en realitet. Det betyder, at mange virksomheder kan komme i klemme i forhold til svingende opgavemængder og antal ansatte, hvilket i sidste ende også smitter af på behovet for varebiler. Et dilemma for virksomhederne, som Peugeot med det nye Exit leasing program har forsøgt at løse.**

Tilpas vognparken efter behov

Det faktum, at økonomien de seneste år har strammet til, har betydet at mange virksomheder har set sig nødsaget til at justere op og ned på antallet af ansatte for at tilpasse sig svingende opgavemængder. For især de små og mellemstore virksomheder kan de økonomiske konsekvenser ved periodiske unødvendige udgifter have stor betydning. De fleste leasingaftaler på biler kræver en lang bindingsperiode, som begrænser fleksibiliteten i at kunne justere vognparken efter behov.

*”Exit-leasing er resultatet af et stigende behov for fleksibilitet i forhold til størrelsen på virksomhedernes vognpark,* fortæller adm. dir. for Peugeot Danmark, Kenneth Hansen og fortsætter*: Det kan virke uoverskueligt at skulle binde sig økonomisk for 3 år i forbindelse med leasing af biler og deraf opstod idéen om lancere en aftale, som uden nogen skjult dagsorden tillader kunden at aflevere bilen kvit og frit efter 12 måneder”.*

Selvom der med Peugeot varebilers nye Exit leasing-program er tale om en 36 måneders leasingkontrakt på en helt fabriksny bil, inkluderer aftalen helt ekstraordinært en mulighed for kvit og frit at stille bilen efter 12 måneder, kun betinget af en 1 mdr. ’s opsigelsesvarsel. Aftalen er desuden særdeles attraktiv med en førstegangsydelse på kun 15-20.000 kr. afhængigt af model, hvilket er attraktivt selv sammenlignet med en almindelig leasingkontrakt.

Exit-leasings varebilssortiment

Peugeot varebiler tilbyder leasing på 4 forskellige modeller, hvor man frit kan vælge den farve og det udstyr, der matcher ens behov. Der kan vælges mellem 4 forskellige størrelser på henholdsvis: 2,5 – 3,3 – 6,0 og 11,5 m3.

### [Bipper 1,3 HDi 75 HK FAP Van](http://www.professional.peugeot.dk/bipper-van/)

Størrelse: 2,5 m3

Pris: 1.695 kr./md.

Førstegangsydelse 15.000 kr.

### [Partner Flexpack L1 1,6 e-HDI 90 HK](http://www.professional.peugeot.dk/partner/)

Størrelse: 3,3 m3

Pris: 2.295 kr./md.

Førstegangsydelse 15.000 kr.

### [Expert L2H1 2,0 Hdi 128 HK FAP](http://www.professional.peugeot.dk/expert/)

Størrelse: 6,0 m3

Pris: 2.695 kr./md.

Førstegangsydelse 15.000 kr.

### [Boxer 333 L2H2 2,2 HDi 130 HK Van](http://www.professional.peugeot.dk/boxer/)

Størrelse: 11,5 m3

Pris: 2.995 kr./md.

Førstegangsydelse 20.000 kr.

Læs meget mere på Peugeot.dk